b'\n_START_ARTICLE_\nAliohjautuminen\n_START_PARAGRAPH_\nAliohjautuminen on tilanne jossa auto k\xc3\xa4\xc3\xa4ntyy loivemmin kuin etupy\xc3\xb6rien k\xc3\xa4\xc3\xa4nt\xc3\xb6kulma edellytt\xc3\xa4isi. Nopeuden kasvaessa aliohjautuvuus yleens\xc3\xa4 kasvaa, joten ajettaessa mutkaan nopeammin t\xc3\xa4ytyy my\xc3\xb6s rattia k\xc3\xa4\xc3\xa4nt\xc3\xa4\xc3\xa4 enemm\xc3\xa4n. Aliohjautuva auto pyrkii puskemaan suoraan ulos mutkasta, joten aliohjautumista kutsutaan my\xc3\xb6s "puskemiseksi"._NEWLINE__NEWLINE_Nykytekniikalla t\xc3\xa4t\xc3\xa4 ajamista ja turvallisuutta haittaavaa ilmi\xc3\xb6t\xc3\xa4 pyrit\xc3\xa4\xc3\xa4n est\xc3\xa4m\xc3\xa4\xc3\xa4n varustamalla ajoneuvoja ajonvakautusj\xc3\xa4rjestelmill\xc3\xa4. Aliohjautumisen vastakohta on yliohjautuminen. Tavallisesti autot pyrit\xc3\xa4\xc3\xa4n tekem\xc3\xa4\xc3\xa4n hieman aliohjaaviksi, koska aliohjaavaa autoa on helpompi hallita kuin yliohjaavaa.'